
ВСИЧКИ ПОТЕНЦИАЛНИ 
УЧАСТНИЦИ
	ОТНСОНО:
		Отговори на постъпили въпроси по електронна поща по открита процедура за възлагане на обществена поръчка с предмет: „Разработване на дългосрочни и средносрочни прогнози за развитието на пазара на труда в България“ по проект BG05М9ОP001-1.007-0001 „Повишаване ефективността на провежданата политика по заетостта по ОП РЧР






	УВАЖАЕМИ ГОСПОЖИ И ГОСПОДА, 

Във връзка с постъпили въпроси по горепосочената процедура даваме следните разяснения:

Въпрос 1. В Таблица 1.1. Етапи и дейности, свързани с разработването на средносрочни и дългосрочни прогнози в Техническа спецификация (електронен документ Dokumentaciq.doc) са посочени следните параметри на средносорчните и дългосрочните прогнози за развитието на пазара на труда: 
· Средносрочни прогнози за заетостта за периода 2018-2022 г. и търсенето на труд, отчитащи растежа на икономиката, вкл. по икономически дейности по: пол, възрастови групи, 3 степени на образование (висше, средно, основно и по-ниско), 18 икономически дейности и 9 класа професии.
· Дългосрочни прогнози за заетостта за периода 2023-2032 г. и търсенето на труд по: пол, възрастови групи, 3 степени на образование (висше, средно, основно и по-ниско), 28 административно-териториални области, 35 икономически дейности и 120 групи професии.
В същото време, техническата спецификация реферира документи, съдържащи разработените и актуализираните в предходни проекти средносрочни и дългосрочни прогнози за търсенето и предлагането на труд за периодите 2014-2028 г. и 2016-2030 г., от които става ясно, че изготвените вече прогнози са със следните параметри:
· Средносрочните прогнози се отнасят за 35 икономически дейности и 120 групи професии;
· Дългосрочните прогнози се отнасят до 18 икономически дейности и 9 класа професии.
Тъй като в изготвянето на социално-икономически прогнози, основният принцип е да се върви от по-детайлизирани прогнози в краткосрочен и средносрочен план към по-агрегирани такива в дългосрочен план, възниква и следния въпрос относно параметрите на прогнозите, които следват да бъдат изготвени:
 	Допусната ли е техническа неточност при определянето на броя на икономическите дейности и групите/класовете професии, отнасящи се до средносрочните и дългосрочните прогнози в Техническата спецификация?

	Отговор: Не е допусната техническа неточност при определянето на броя на икономическите дейности и групите/класовете професии, отнасящи се до средносрочните и дългосрочните прогнози в Техническата спецификация. Изискванията на Възложителя, съгласно етапи 3 и 6 от Таблица 1.1. „Етапи и дейности, свързани с разработването на средносрочни и дългосрочни прогнози“ от Техническата спецификация са прогнозите за заетостта и търсенето на труд в средносрочен план (и за двата периода 2018-2022 г. и 2020-2024 г.) да се изготвят за 18 икономически дейности и 9 класа професии, а дългосрочните прогнози (и за двата периода 2023-2032 г. и 2025-2034 г.) да се изготвят за 28 административно-териториални области, 35 икономически дейности и 120 групи професии. Целта е от една страна да се оптимизират прогнозите в средносрочен период с оглед отчитане на икономическия растеж, промяната в структурата на заетостта и прираст по години, в съответствие с наблюдаваните тенденции, по посочените в Техническата спецификация признаци (пол, възрастови групи, степени на образование, икономически дейности и класове професии), а от друга да се изготвят на по-дезагрегирани прогнози (по 35 икономически дейности и 120 групи професии) в дългосрочен период.

Въпрос 2. Във връзка с изискването в точка 7.2.4, 7.2.5 и 7.2.6 имаме следните въпроси относно изискваните от експертите сертификати от сертифицирани центрове за обучения: Кои обучителни организации се считат за сертифициран център за обучение? На какви условия трябва да отговарят сертифициращите организации, които могат да сертифицират посочените центрове за обучение? Считат ли се за сертифицирани центрове за обучение Софт уни, Софийски университет и Технически университет? Диплома за висше образование (образователно квалификационна степен „бакалавър“ или „магистър“) по някоя от специалностите от професионалните направения Математика и информатика, Информатика, Компютърни науки, Софтуерно инженерство, Информационни системи, Компютърни технологии и приложно програмиране, Математика и компютърни науки, Компютърно и софтуерно инженерство, счита ли се за валиден сертификат?

Отговор: Обучаващи институции, включително висши училища, лицензирани центрове за професионално обучение, центрове за обучение, оторизирани да провеждат обучения при внедряване на специализиран софтуерен продукт в областта на моделирането на бизнес процеси, програмирането за уеб-базирани информационни системи или Software Quality Assurance, се считат за сертифицирани центрове за обучение съгласно изискванията на Възложителя, посочени в част Трета, т. 7.2.4, т. 7.2.5 и т. 7.2.6 от документацията за участие в откритата процедура
Диплома за завършена образователно-квалификационна степен на висшето образование по специалности от професионални направения Математика, Информатика и компютърни науки и Комуникационна и компютърна техника, издадена от легитимно висше училище, в приложението към която е посочено изучаване на  дисциплини в областта на моделирането на бизнес процеси, базирано на UML, програмирането за уеб-базирани информационни системи или Software Quality Assurance се счита за валиден сертификат, с който може да се удостовери, че са изпълнени изискванията на Възложителя.




            КАЛИН РОГАЧЕВ     /П/ 
            И.Д. ГЛАВЕН СЕКРЕТАР

